Andra, primul artist român care a cântat pe Wembley. 13.000 de oameni au fost prezenți la concert
Andra este primul artist român care a cântat pe Wembley Arena, la Londra, și a făcut un show memorabil.
A strâns aproape 13.000 de oameni în public, iar concertul care s-a ținut cu casa închisă a fost un succes uriaș.
Andra:"Noi suntem la al patrulea concert în Londra, doar că l-am făcut mereu pe O2. Wembley Arena e triplu față de numărul de persoane pentru care am cântat. E un concert foarte greu de organizat chiar și în țară. Sunt foarte mulți oameni implicați. Orchestra Fraților Advahov, care e adusă din Chișinău, invitații pe care i-am adus. Sunt extraordinari și le mulțumesc din toată inima. Sunt nume mari din muzica populară - Nicolae Furdui Iancu, Maria Dragomiroiu, Cornelia și Lupu Rednic, Vlăduța Lupău, Aurora și Săndel Mihai, Zdob și Zdup, Oleg Spînu de la Românii au talent, Mioara Velicu. Au zis că în toată cariera lor ei n-au trăit așa ceva.
Românii din diaspora au un dor de casă și s-a simțit acest dor în toate melodiile pe care eu le-am cântat, pentru că au cântat cu noi".
Interviul integral cu Andra din studioul Știrile PRO TV, despre concertul Wembley Arena, poate fi văzut în VIDEO.
Sursa: Pro TV
Etichete: andra,
Dată publicare:
24-03-2024 10:26